ไปธุระแถวศาลายาจึงแวะทานอาหารที่ร้านนี้ ด้วยอยากทานอาหารรสจัดค่ะ 

ที่ตั้งร้าน
 ร้านตั้งอยู่บนถนนบรมราชชนนีฝั่งขาเข้ากทม. ...ให้สังเกตห้างโลตัส ศาลายา (ด้านขวามือ) พอถึงหน้าห้าง ให้เข้าทางคู่ขนานด้านซ้าย ขับรถไปอีกเล็กน้อยก็ถึงร้าน 

บรรยากาศร้าน

ร้านมีโต๊ะรับรองลูกค้าประมาณ 10 ชุด เป็นห้องปรับอากาศ จัดร้านเรียบ ๆ สบาย ๆ ค่ะ

รายการอาหารที่สั่ง

ผัดเผ็ดหมูป่าใส่นม (120 บาท) จานนี้เสิร์ฟมา หน้าตาน่าทานมาก เป็นครั้งแรกที่ได้ทานผัดเผ็ดสีขาว เนื้อหมูป่าหั่นบาง มีความเหนียวเล็กน้อย เคี้ยวหนึบ จานนี้ถ้าลดเค็มจะอร่อยค่ะ 

กวางผัดฉ่า (150 บาท) จานนี้รสชาติเผ็ดร้อน  เป็นอีกจานที่รสชาติเค็มไป ทานกับข้าวสวยก็ยังรู้สึกว่าเค็มมากค่ะ 

ทอดมันปลากราย (120 บาท) ทอดมันรสชาติกลมกล่อมดี เนื้อไม่ฟูมาก น้ำจิ้มรสชาติเปรี้ยวนำ 

ราคาอาหาร พร้อมข้าวสวย 2 จาน น้ำอัดลมขวดลิตร+น้ำแข็ง รวมจ่าย 490 บาท

โดยรวมอาหารรสชาติใช้ได้ การบริการรวดเร็ว มีที่จอดรถข้างทาง สะดวกค่ะ

